

**Αθήνα 23/11/2017**

**ΔΕΛΤΙΟ ΤΥΠΟΥ**

**CINEMA plus | Το ΗIV/AIDS στον κινηματογράφο  
ΩΡΟΛΟΓΙΟ ΠΡΟΓΡΑΜΜΑ**

Ξεκινάει τη Δευτέρα 27/11**,** το τριήμερο φεστιβάλ ταινιών **«CINEMA plus | Το HIV/AIDS στον Κινηματογράφο».** Με αφορμή την 1η Δεκεμβρίου - Παγκόσμια Ημέρα AIDS, θα προβληθούν στις **27, 28 και 29 Νοεμβρίου στον κινηματογράφο «Τριανόν»,** ταινίες από όλο τον κόσμο, με συμμετοχές και βραβεία σε καταξιωμένα διεθνή φεστιβάλ**.** Το «CINEMA plus» θα μεταφερθεί **την 1η Δεκεμβρίου στο ΙΕΚ Ακμή στη Θεσσαλονίκη**.

**Η είσοδος για το κοινό θα είναι ελεύθερη σε όλες τις προβολές**.

*Το Φεστιβάλ διοργανώνεται από τον Σύλλογο Οροθετικών Ελλάδας «Θετική Φωνή» και τα Κέντρα Πρόληψης και Εξέτασης «Checkpoint», σε συνεργασία με την εταιρεία MoovieReel και τελεί υπό την αιγίδα του Δήμου Αθηναίων.*

**Αθήνα | Κινηματογράφος Τριανόν   
(Κοδριγκτώνος 21 & Πατησίων 101, Μετρό: Βικτώρια)**

**Δευτέρα 27 Νοεμβρίου  
19.15  
PrEP 17 – Η Εποχή της PrEP** (Nicholas Feustel, Ηνωμένο Βασίλειο, 2017, 36′)Ο σκηνοθέτης Nicholas Feustel επιστρέφει στο Λονδίνο για να μιλήσει με ακτιβιστές, γιατρούς, νομοθέτες και άλλους, με σκοπό να καταγράψει την πορεία της PrEP (προφύλαξη μετά την έκθεση) από την αρχική της διάθεση στη χώρα το 2015 μέχρι σήμερα.

**ΕΠΙΣΗΜΗ ΕΝΑΡΞΗ  
20.00  
Ο Συνοδός / El Acompañante** (Pavel Giroud, Κούβα, 2015, 105′)

Κούβα, 1988: Οι άνθρωποι που έχουν μολυνθεί με HIV οδηγούνται σε ειδικά διαμορφωμένα στρατόπεδα συγκέντρωσης όπου λαμβάνουν την απαραίτητη ιατροφαρμακευτική περίθαλψη. Δικαιούνται έξοδο μια φορά την εβδομάδα, αρκεί να έχουν μαζί τους έναν συνοδό. Ένας μποξέρ καταδικάζεται, λόγω χρήσης αναβολικών, σε καταναγκαστική κοινωνική εργασία ως συνοδός για έναν ασθενή HIV. Η επιθετικότητα που έχει αρχικά απέναντι στον ασθενή, θα εξελιχθεί σε έναν αμοιβαίο σεβασμό και τελικά σε μια δυνατή φιλία.

Η ταινία υπήρξε η **Επίσημη υποβολή της Κούβας για το Βραβείο Όσκαρ Ξενόγλωσσης Ταινίας το 2017**, ενώ πήρε και το **Βραβείο Κοινού στο Φεστιβάλ της Μάλαγα**.

Την ταινία προλογίζει ο κριτικός κινηματογράφου και μέλος του ΔΣ της Πανελληνίας Ένωσης Κριτικών Κινηματογράφου, **Ιωσήφ Πρωιμάκης**.

**Τρίτη 28 Νοεμβρίου  
19.30  
Τα Απίστευτα Γατόψαρα** / Los Insólitos Peces Gato (Claudia Sainte-Luce, Μεξικό / Γαλλία, 2013, 95′)  
Η Κλαούντια, μια νεαρή μοναχική γυναίκα, γνωρίζει στο νοσοκομείο την Μάρτα, η οποία θα την προσκαλέσει να μείνει μαζί της και με την οικογένειά της, μέχρι να αναρρώσει. Όσο χειροτερεύει όμως η υγεία της Μάρτα, τόσο πιο δυνατή γίνεται η σχέση της Κλαούντια με τα παιδιά της.  
Μια τρυφερή, γλυκόπικρη, πολυβραβευμένη ταινία από το Μεξικό με συμμετοχές και **βραβεία στα κινηματογραφικά Φεστιβάλ του Λοκάρνο και του Τορόντο**.

**21.15  
Μέιπλθορπ: Κοίταξε τις Φωτογραφίες** / Mapplethorpe: Look at the Pictures (Fenton Bailey, Randy Barbato, ΗΠΑ, 2016, 110′)  
Η ζωή και το έργο του αμφιλεγόμενου φωτογράφου Ρόμπερτ Μέιπλθορπ αποτυπώνεται σε αυτό το συγκλονιστικό ντοκιμαντέρ. Από το ξεκίνημα της καριέρας του, τη σχέση του με την μούσα του Πάτι Σμιθ και τις διαδηλώσεις για να σταματήσουν οι εκθέσεις του, μέχρι και τη διάγνωση και τον θάνατό του από ΑIDS το 1989.  
Το ντοκιμαντέρ αποτελεί έναν φόρο τιμής όχι μόνο για τον Μέιπλθορπ, αλλά και για όλους τους καλλιτέχνες που χάθηκαν από την ασθένεια: τον Φρέντι Μέρκιουρι, τον Κιθ Χάρινγκ, τον Ροκ Χάντσον, κ.ά.

Η ταινία κέρδισε **Υποψηφιότητα για 2 βραβεία Emmy, καθώς και Βραβείο Ντοκιμαντέρ στο Φεστιβάλ Βερολίνου**.

**Αυστηρώς ακατάλληλο για άτομα κάτω των 18 ετών**.

**Τετάρτη 29 Νοεμβρίου  
18.00  
Θετικές Ιστορίες** (Δημήτρης Παπαθανάσης, Χάρης Σταθόπουλος, Δημήτρης Άντζους, Θανάσης Τότσικας, Δημήτρης Μπαβέλλας, Κυριάκος Χατζημιχαηλίδης, Ελλάδα, 2010, 90′)  
Επτά ιστορίες με κοινή θεματική τον ιό HIV δένονται μεταξύ τους, δημιουργώντας προβληματισμούς γύρω από την ασθένεια του αιώνα μας.

**19.50  
Ποιος θα Με Αγαπήσει Τώρα;** / Who’s Gonna Love Me Now? (Barak Heymann, Tomer Heymann, Ισραήλ / Ηνωμένο Βασίλειο, 2016, 84’)  
Στα 21 του, ο Σάαρ εκδιώχτηκε από το κιμπούτς στο Ισραήλ και μετακόμισε στην Αγγλία. Τώρα, μετά από 19 χρόνια, ο Σάαρ θα προσπαθήσει να επανενωθεί με την οικογένειά του, σε μία σύγκρουση γενεών, απόψεων και πολιτισμικών διαφορών.  
Η ταινία κέρδισε το **Βραβείο Κοινού στο Πανόραμα του Φεστιβάλ Βερολίνου**.

**21.30  
1985** (Yen Tan, ΗΠΑ, 2016, 10’)  
Ένας ασθενής ετοιμάζεται να επιστρέψει στο πατρικό του για να περάσει τις τελευταίες μέρες του με τη μητέρα του. Για να της κρύψει την ασθένεια του κλείνει ένα ραντεβού με μια αισθητικό για να καλύψει τα συμπτώματά του.

**Μετά τον Λούι** / After Louie (Vincent Gagliostro, ΗΠΑ, 2017, 100’)  
Ο Σαμ πάσχει από το σύνδρομο του επιζώντα (survivor’s guilt), έχοντας δει πολλούς από τους φίλους του να έχουν πεθάνει από το AIDS από τις αρχές του ’90. Εκπλήσσεται, όμως, όταν γνωρίζει τον Μπρέιντεν και ανακαλύπτει μια νέα γενιά πιο ανέμελη.  
Η ταινία κέρδισε **Βραβείο στο Φεστιβάλ Frameline**, ενώ ήταν και **επίσημη συμμετοχή στο BFI Flare.**

**Θεσσαλονίκη | ΙΕΚ Ακμή**

**(Τσιμισκή 14, Θεσσαλονίκη)**

**Παρασκευή 1 Δεκεμβρίου  
19.00  
Ο Συνοδός** / El Acompañante (Pavel Giroud, Κούβα, 2015, 105′)  
Κούβα, 1988: Οι άνθρωποι που έχουν μολυνθεί με HIV οδηγούνται σε ειδικά διαμορφωμένα στρατόπεδα συγκέντρωσης όπου λαμβάνουν την απαραίτητη ιατροφαρμακευτική περίθαλψη. Μια φορά την εβδομάδα επιτρέπεται στους ασθενείς να φεύγουν από το στρατόπεδο συγκέντρωσης, αρκεί να έχουν μαζί τους έναν συνοδό. Ένας μποξέρ καταδικάζεται, λόγω χρήσης αναβολικών, σε καταναγκαστική κοινωνική εργασία ως συνοδός για έναν ασθενή HIV. Η επιθετικότητα που έχει αρχικά απέναντι στον ασθενή, θα εξελιχθεί σε έναν αμοιβαίο σεβασμό και τελικά σε μια δυνατή φιλία.

Η ταινία υπήρξε η **Επίσημη υποβολή της Κούβας για το Βραβείο Όσκαρ Ξενόγλωσσης Ταινίας το 2017**, ενώ πήρε και το **Βραβείο Κοινού στο Φεστιβάλ της Μάλαγα**.

Από τον αγώνα τον οροθετικών ατόμων για επιβίωση στις δεκαετίες του ’80 και του ’90, στη νέα σημερινή πραγματικότητα που o HIV είναι πλέον μία χρόνια νόσος, οι ανθρώπινες ιστορίες των ταινιών και των ντοκιμαντέρ του «CINEMA plus» έρχονται να γκρεμίσουν στερεότυπα και μύθους του παρελθόντος, αξιοποιώντας τη μοναδική μαγεία της έβδομης τέχνης, με προβολές και συζητήσεις σχετικές με τα ερεθίσματα που θα προκύπτουν από τις ταινίες.

**